als_Latn dik_Latn sag_Latn
Si gjithnjë, personalitet të huaja muzikore që vijnë në Shqipëri, shoqërohen nga Besa! Për këtë fakt pyetëm organizatorët e këtij koncerti dhe përgjigja ishte e prerë: "Sepse Besa është e vetmja këngëtare që këndon live në Shqipëri, ka një zë të veçantë dhe njohëse shumë e mirë e muzikës botërore, gjë që e bën të qëndrojë denjësisht përkrah emrave të famshëm në botë, që vijnë në vendin tonë." Të pyetur nga "Sh2-i", organizatorët e këtij eventi pohuan gjithashtu se biletat kushtojnë nga 10 deri në 15 mijë lekë të vjetra dhe se ka shumë kërkesa. Po kush është kjo këngëtare: Melanie Fiona u lind dhe u rrit në Toronto. Qysh në vogëli ajo hyn në kontakt me muzikën falë të atit muzikant, kitarist i një bande dhe pasionit të nënës së saj për artistë si "The Ronettes" dhe Whitney Houston. Albumi i saj i parë titullohet "The Bridge" (Ura), ku zbulohen një sërë elementesh që përbëjnë personalitetin krijues të Fionës.
Ajo përzien tingujt e muzikës pop dhe soul. Sa i takon këtij albumi, këngëtarja ka thënë se ai thyen barrierat mes etnive, zhanreve, grupmoshave dhe gjinive. Njëkohësisht, ky album reflekton dualitetin që rrethon vet personalitetin e bollshëm të Melanie Fiona-s. Tingujt e albumit të Melanie Fiona-s konsistojnë në një përzierje të shembujve të muzikës klasike.
als_Latn als_Latn